Perdemangan Brunswick-Lüneburg

Perdemangan Brunswick-Lüneburg (), atau lebih tepat Perdemangan Brunswick dan Lüneburg, dululah sebuah perdemangan yang pernah wujud pada Zaman Pertengahan Akhir hingga era Moden Akhir di dalam Empayar Rom Suci, sehingga ia dibubarkan. Perdemangan ini terletak di barat laut Jerman moden. Namanya berasal daripada dua buah bandar terbesar di dalam wilayah ini: Brunswick dan Lüneburg.

Kerajaan ini muncul pada tahun 1235 daripada tanah-tanah allodial milik Kerabat Welf di Saxony dan dianugerahkan sebagai sebuah fief imperial kepada Otto the Child, cucu lelaki kepada Henry si Singa. Perdemangan ini dibahagikan beberapa kali pada Zaman Pertengahan di antara pelbagai jurai Kerabat Welf, akan tetapi setiap pemerintah dikenali sebagai "Demang Brunswick-Lüneburg" selain gelaran peribadi mereka sendiri. Menjelang tahun 1692, wilayah-wilayah ini disatukan kepada dua: Elektorat Brunswick-Lüneburg (biasanya dikenali dengan Elektorat Hanover) dan Prinsipaliti Brunswick-Wolfenbüttel.

Pada tahun 1714, cabang Hanover dalam keluarga ini menggantikan takhta Great Britain, yang mana mereka memerintah sebagai kesatuan peribadi dengan Hanover sehingga tahun 1837. Atas sebab ini, banyak kota dan wilayah di dalam bekas jajahan Britain telah dinamakan bersempena dengan Brunswick atau Lüneburg. Kerabat Hanover tidak pernah memerintah Brunswick ketika mereka memegang takhta Britain, di sebabkan kerana bandar ini merupakan sebahagian daripada Brunswick-Wolfenbüttel yang berjiran. Selepas Kongres Vienna pada tahun 1814/15, wilayah Brunswick-Lüneburg menjadi Kerajaan beraja Hanover dan Perdemangan Brunswick.

Lihat juga
 Elektorat Hanover
 Perdemangan Brunswick
 Perdemangan Gifhorn
 Kepengiranan Brunswick-Wolfenbüttel
 Kepengiranan Calenberg
 Kepengiranan Grubenhagen
 Kepengiranan Göttingen
 Kepengiranan Lüneburg
 Brunswick-Bevern
 Kerabat Hanover
 Kerabat Welf

Rujukan

 Pautan luar 
 Map of Lower Saxony 1789
 Royalty guide - Braunschweig
 Royalty guide - Braunschweig-Lüneburg


Kategori:Kadipaten dalam Empayar Rom Suci